中医记载雄蚕蛾〔耑入命门〕即二蚕所出之雄者也,味咸性温,其性最淫,出茧便媾,诸书皆载能起阴痿,益精强志,敏于生育,交接不倦;并敷诸疮灭瘢,止尿血,暖肾;盖取其性淫助阳,咸温入肾之功耳。是以千金方治丈夫阴痿不起用此,一夜每服一丸〔以蚕蛾二升去翅足,微火灼黄为末,蜜丸如梧桐子大,酒下。〕,以菖蒲止之。
但此止为阳痿求嗣而见,若使阴虚火盛而用此为淫戏之术,则阴愈竭而火益盛,欲不速毙,其可得乎,故古补方多不具载,恐人借此以为丧之具也。取未交雄者佳。